GSTEL กระเตื้อง! งบ Q3/59 ขาดทุนลดลง 91%
GSTEL กระเตื้อง! งบ Q3/59 ขาดทุนลดลง 91% มาที่ 141.63 ลบ. จากปีก่อนขาดทุน 1.55 พันลบ. หลังรายได้จากการขายเพิ่มขึ้น-ค่าใช้จ่ายในการบริหารลดลง ขณะที่ 9เดือนแรกขาดทุนอยู่ที่ 326.21 ลบ. ลดลง 88% จากปีก่อนขาดทุน 2.68 พันลบ.
14 พ.ย. 2559

บริษัท จี สตีล จำกัด (มหาชน) หรือ GSTEL รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) ขาดทุนสุทธิ 141.63 ล้านบาท หรือมีผลขาดทุนสุทธิ 0.02 บาทต่อหุ้น ลดลง 91% จากช่วงเดียวกันของปีก่อนที่มีผลขาดทุนสุทธิ 1.55 พันล้านบาท หรือมีผลขาดทุนสุทธิ 0.23 บาทต่อหุ้น
ทั้งนี้ ผลการดำเนินงานในไตรมาสดังกล่าวขาดทุนลดลงเนื่องจากบริษัทมีรายได้จากการขายเพิ่มขึ้นและค่าใช้จ่ายในการบริหารลดลง
ขณะที่ ผลการดำเนินงานช่วง 9 เดือนแรกมีผลขาดทุนสุทธิ 326.21 ล้านบาท หรือ 0.05 บาทต่อหุ้น ลดลง 88% จากช่วงเดียวกันของปีก่อนที่มีผลขาดทุนสุทธิ 2.68 พันล้านบาท หรือ 0.39 บาทต่อหุ้น